# MOKYMO SUTARTIS

20 m. d. Nr.

Marijampolės meno mokykla, kodas 304381879, Vytauto g. 47, 68291 Marijampolė, (toliau – Švietimo teikėjas), atstovaujamas Meno mokyklos direktoriaus, viena šalis ir **tėvai/globėjai** *(reikalingą žodį pabraukti)* (toliau – Klientas), atstovaujantys vaiko interesus,

............................................................................................................................................................................

(vardas, pavardė)

............................................................................................................................................................................

 (adresas, telefonas, el.paštas (pildyti pasirinktinai))

sudaro šią sutartį:

# I. SUTARTIES OBJEKTAS

1.1.Švietimo teikėjas įsipareigoja Kliento sūnų /dukrą (pabraukti)

…………………………….........................................……… gimimo data ...................................................

 (vardas, pavardė)

mokyti pagal ..................................................................................... programą, pagal mokyklos direktoriaus

 (muzikos instrumentas, dainavimas, choreografija, dailė)

 patvirtintą ugdymo planą ir pagal galimybes sudaryti sąlygas tenkinti jo(s) saviraiškos poreikius.

***Ugdymo programa*** (pabraukti): **ankstyvojo, pradinio, pagrindinio, saviraiškos, išplėstinio, choreografinės raiškos**

1.2. Mokosi ........................................................................................................................................

 (bendrojo ugdymo mokyklos pavadinimas, klasė nuo rugsėjo 1 d.)

#  II. SUTARTIES ŠALIŲ ĮSIPAREIGOJIMAI

**2. Švietimo teikėjas įsipareigoja:**

2.1.užtikrinti tinkamas mokymosi sąlygas;

2.2.užtikrinti meninio ugdymo kokybę;

2.3. užtikrinti mokinio saugumą ugdymo proceso metu, drausti rūkyti mokyklos teritorijoje ar turėti elektroninių cigarečių mokykloje ar jos teritorijoje;

2.4. užtikrinti mokinio sveikatos saugą, higienos normas atitinkančias ugdymo sąlygas, stebėti ar mokinys nebūna apsvaigęs nuo narkotinių ar psichotropinių medžiagų, pastebėjus informuoti apie tai tėvus (globėjus), prireikus suteikti pirmąją medicinos pagalbą;

2.5. ugdyti dorovines, pilietines, tautines, bei patriotines nuostatas;

2.6. teikti informaciją apie vaiko ugdymo sąlygas, lankomumą, mokymosi pasiekimus, elgesį;

2.7. objektyviai ir nešališkai vertinti mokinio mokymosi pasiekimus;

2.8. taikyti mokesčio už vaiko ugdymą lengvatas, numatytas Marijampolės tarybos sprendime, klientui pateikus pažymas ir parašius prašymą mokyklos direktoriui;

2.9. baigus sutartyje numatytą programą ir mokiniui išlaikius baigiamuosius dalyko egzaminus arba pristačius baigiamąjį dailės darbą, išduoti Švietimo ir mokslo ministerijos nustatytos formos išsilavinimo pažymėjimą.

2.10. mokinio baigiamasis dailės darbas dvejus metus po mokyklos baigimo lieka Meno mokyklos nuosavybės teise ir gali būti eksponuojamas mokyklos nuožiūra viešose erdvėse, jeigu su mokiniu nesusitariama kitaip.

**3. Klientas įsipareigoja:**

3.1. užtikrinti vaiko punktualų ir reguliarų mokyklos lankymą;

3.2. laiku mokėti Marijampolės savivaldybės sprendimu nustatytą mokestį už vaiko ugdymą:

3.2.1. rugsėjo ir spalio mėnesius iki spalio 15 d.

3.2.2. lapkričio ir gruodžio mėnesius iki gruodžio 15 d.

3.2.3. sausio mėnesį iki vasario 15 d.

3.2.4. vasario ir kovo mėnesius iki kovo 15 d.

3.2.5. balandžio mėnesį iki ugdymo proceso pabaigos iki gegužės 15 d.

3.3. mokiniui susirgus, informuoti mokyklos administraciją ar pagrindinio dalyko mokytoją;

3.4. teikti mokyklai reikalingus asmens duomenis;

3.5. nuolat domėtis mokinio ugdymo rezultatais, bendradarbiauti su pedagogais ir mokyklos vadovybe;

3.6. atlyginti vaiko padarytą žalą mokyklai;

3.7. aprūpinti vaiką individualiomis mokymosi priemonėmis;

3.8. aktyviai dalyvauti tėvams skirtuose renginiuose ir susirinkimuose, mokyklos savivaldoje.

3.9. pateikti informaciją apie mokinio profilaktinio sveikatos tikrinimo išvadas, jeigu gydytojo sprendimu, mokinio dalyvavimas konkrečioje neformaliojo švietimo veikloje gali turėti įtakos jo sveikatai (LR sveikatos apsaugos ministro įsakymas 2018-06-15 Nr. V-696).

**III. ASMENS DUOMENŲ APSAUGA**

4.Vaiko ir jo atstovų (tėvų/ globėjų) pateikti asmens duomenys yra tvarkomi šios mokymo sutarties sudarymo, vykdymo ir apskaitos tikslais.

5. Švietimo teikėjas šios Sutarties 3 dalies 4 punkte nurodytu tikslu gali tvarkyti šiuos Vaiko asmens duomenis: (i) Vardas; (ii) Pavardė; (iii) Asmens kodas; (iv) Gyv. adresas; (v) Tel. Nr.; (vi) Bendrojo ugdymo mokyklos duomenys; (vii) Tautybė. Be kita ko, Švietimo teikėjas renka ir saugo specialių kategorijų duomenis, susijusius su Vaiko sveikata pagal formą Nr. 027/a kiek tai reikalinga suteikti ugdymo paslaugas.

6. Švietimo teikėjas šios Sutarties 3 dalies 4 punkte nurodytu tikslu gali tvarkyti šiuos Vaiko atstovų (tėvų/ globėjų) asmens duomenis: (i) Vardas; (ii) Pavardė; (iii) Gimimo data; (iv) Gyv. adresas; (v) Telefono numeris; (vi) El. pašto adresas; (vii) Darbovietės kontaktai.

7. Vaiko ir jo atstovų (tėvų/ globėjų) pateiktų duomenų teisėto tvarkymo kriterijus – asmens duomenys tvarkomi siekiant suteikti ugdymo paslaugas ir įvykdyti sutartį.

8. Švietimo teikėjas gali perduoti Vaiko ir jo atstovų (tėvų/ globėjų) asmens duomenis savo įgaliotiems asmens duomenų tvarkytojams, kurie padeda Švietimo teikėjui vykdyti šią Sutartį.

9. Vaiko ir jo atstovų (tėvų/ globėjų) pateikti asmens duomenys saugomi sutarties galiojimo metu ir 10 metų po sutarties sudarymo arba tiek, kiek reikalauja atskiri su ugdymu susiję LR teisės aktai.

10. Vaiko atstovas (tėvas/ globėjas), pasirašydamas sutartį, patvirtina, jog yra informuotas ir sutinka, kad:

10.1. Švietimo teikėjas tvarkytų ir valdytų Vaiko ir jo atstovų (tėvų/ globėjų) duomenis tinkamam užsakytų ugdymo paslaugų suteikimui;

10.2. Asmens duomenys būtų tvarkomi ir valdomi remiantis Reglamento (ES) Nr. 2016/679 ir LR Asmens duomenų teisinės apsaugos įstatymu;

10.3. Turi teisę būti informuoti apie savo asmens duomenų tvarkymą, susipažinti su duomenimis, reikalauti ištaisyti, sunaikinti arba sustabdyti, išskyrus saugojimą, Vaiko ir jo atstovų (tėvų/ globėjų) asmens duomenų tvarkymo veiksmus, remiantis Asmens duomenų teisinės apsaugos įstatymu.

10.4. Taip pat turi teisę pateikti skundą Valstybinei duomenų apsaugos inspekcijai (A. Juozapavičiaus g. 6, 09310 Vilnius, Tel. (8 5) 271 2804, El. paštas ada@ada.lt).

11. Vaiko atstovas (tėvas/ globėjas) gali pasinaudoti aukščiau aprašytomis teisėmis, be kita ko, kreipiantis į Švietimo teikėjo duomeną apsaugos pareigūną el. p. marijampolesmenomokykla@gmail.com arba reg. paštu Vytauto g. 47, LT-68291 Marijampolė.

12. Švietimo teikėjas, informuoja, jog asmens duomenys gali būti teikiami žemiau nurodytiems tretiesiems subjektams dėl buhalterinės apskaitos, archyvavimo ar tinkamo ugdymo paslaugų sutarties įvykdymo tikslų: (i) Marijampolės rajono savivaldybei ir jai pavaldžioms įstaigoms; (ii) VSDFV; (iii) VMI prie LR FM; (iv) Ugdymo įstaigoms; (v) LR Švietimo, mokslo ir sporto ministerijai ir jai pavaldžioms įstaigoms; (vi) Valstybės vaiko teisių apsaugos ir įvaikinimo tarnybai; (vii) Teisėsaugos institucijoms.

13. Švietimo teikėjas, užtikrina, kad Vaiko atstovo (tėvo/ globėjo) atskleisti asmens duomenys būtų prieinami tik tiems asmenims, kurie pagal darbo funkcijas turi turėti prieigą duomenų tvarkymo tikslais. Be to, Švietimo teikėjas, užtikrina, kad asmenys, turintys leidimą tvarkyti asmens duomenis, yra įsipareigoję laikytis konfidencialumo principo, arba teisės aktuose jiems yra numatyta atitinkama prievolė užtikrinti konfidencialumą. Šis konfidencialumo užtikrinimo įsipareigojimas išlieka galioti po šios Sutarties galiojimo pabaigos, nutraukimo arba panaikinimo.

14. Švietimo teikėjas, užtikrina, kad priešmokyklinio ugdymo paslaugų sutarties įgyvendinimo metu gautų asmens duomenų tvarkymas bus vykdomas tik Europos Sąjungos Valstybėje narėje arba kitoje Europos Ekonominėje Erdvėje esančioje valstybėje, arba valstybėje, kuri, Europos Komisijos sprendimu, užtikrina tinkamą duomenų apsaugos lygį, arba kitaip atitinka šį punktą. Norint gautus asmens duomenis perduoti arba prie jų suteikti prieigą valstybei, kuri neatitinka šiame punkte nurodytų reikalavimų, reikia gauti išankstinį raštišką arba elektroninės formos (pavyzdžiui, el. paštu) Vaiko atstovo (tėvo/ globėjo) sutikimą ir laikytis asmens duomenų perdavimo trečiosioms valstybėms taisyklių (Reglamento (ES) Nr. 2016/679 44-45 str.).

# IV. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

15. Sutartis įsigalioja nuo pasirašymo dienos ir galioja iki vaikas baigs šioje sutartyje nurodytą ar pakoreguotą (ne vėliau kaip iki einamųjų metų gruodžio 31 d.) ugdymo programą, informavus dalyko mokytoją (žodžiu) ir administraciją (raštu) iki programos baigimo.

16. Atskiru šalių susitarimu sutartis gali būti pakoreguota ar pratęsta vaikui mokantis pagal aukštesnio lygio ugdymo programą.

17. Švietimo teikėjas turi teisę vienašališkai nutraukti sutartį, prieš tai informavęs klientą:

17.1. nemokant mokesčių už mokymą;

17.2. mokiniui sistemingai nelankant mokyklos;

18. Klientas gali vienašališkai nutraukti sutartį savo sprendimu prieš tai:

18.1. raštu informavęs mokyklos vadovybę;

18.2. iki prašymo įteikimo dienos visiškai atsiskaitęs su mokykla (sumokėjęs mokestį už vaiko ugdymą, grąžinęs mokyklos bibliotekai priklausančias knygas, muzikos instrumentus ar kitas mokymo priemones).

19. Sutartis laikoma nutraukta vienai iš šalių pareiškus apie jos nutraukimą 17 ir 18 punktuose išvardintomis sąlygomis.

# V. GINČŲ SPRENDIMAS

20. Ginčytini sutarties pažeidimo klausimai sprendžiami mokyklos taryboje arba apskundžiami Lietuvos Respublikos administracinių bylų teisenos įstatymo nustatyta tvarka.

21. Nesumokėtas mokestis už mokymą mokykloje Švietimo tiekėjo išieškomas iš kliento teisės aktų nustatyta tvarka.

22. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Valentinas Butanavičius

 (parašas)

##  A.V.

Klientas (tėvai / globėjai) \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Sutinku, kad sūnus/dukra (pabraukti) ugdymo proceso metu arba vykstančiuose renginiuose, šventėse, projektuose būtų filmuojamas, fotografuojamas ir jo/jos vardas, pavardė, nuotraukos, filmuota medžiaga (esant reikalui) būtų skelbiama žiniasklaidoje ir mokyklos internetinėje svetainėje ar FB paskyroje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)